gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7133, del 17-10-2013 (2013/9833)

Informació pública del pla de reforma interior (document refós), estudi d'integració paisatgística i projecte de reparcel·lació que inclou expedient de quotes, corresponent a la unitat d'execució en sòl urbà Jonquera Sud del pla general.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7133

Data del DOGV
:   17-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9833


Data del document
:   20-09-2013

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública del pla de reforma interior (document refós), estudi d'integració paisatgística i projecte de reparcel·lació que inclou expedient de quotes, corresponent a la unitat d'execució en sòl urbà Jonquera Sud del pla general. [2013/9833]  
Pel Decret de l'Alcaldia número 1852, del 19 de setembre de 2013, s'ha disposat sotmetre a informació pública, d'acord amb els articles 90 i 177.1 de la Llei Urbanística Valenciana, i 58.1 del Reglament de Paisatge de la Comunitat Valenciana, el pla de reforma interior (document refós), l'estudi d'integració paisatgística i el projecte de reparcel·lació que inclou un expedient de quotes. Tot això correspon a la unitat d'execució en sòl urbà Jonquera Sud del pla general del municipi, presentat per la mercantil Urbe Construcciones y Obras Públicas, SL, en qualitat d'agent urbanitzador.  
  
Durant el termini d'un mes des de la publicació d'este anunci en el Diari Oficial de la Comunitat Valenciana podran consultar la documentació assenyalada i formular les al·legacions que estimen convenients. Podran consultar l'expedient a este efecte i en el mateix termini en les dependències de l'Ajuntament (edifici de la policia local, primera planta, Departament d'Urbanisme, carrer de les Masses, núm. 26, en horari de 09.00 a 14.00 hores).  
Respecte del termini per a l'aprovació definitiva, excepte per causes excepcionals que ho impossibiliten, resultaran d'aplicació els articles 83.5, 90 i 177.1.e de la Llei Urbanística Valenciana.   
  
Bétera, 20 de setembre de 2013.- L'alcalde president: Germán Cotanda Gil.
Diari Oficial de la Generalitat Valenciana


Sumari del DOGV 7003, del 15-04-2013 (2013/3359)

Informació pública de la modificació puntual número 25 del pla general d'ordenació urbana.
------------------------------------------------------------------------------------------

### Dades del document

Número de DOGV
:   7003

Data del DOGV
:   15-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3359


Data del document
:   03-04-2013

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * administració local
    * pla d'urbanisme

Informació pública de la modificació puntual número 25 del pla general d'ordenació urbana. [2013/3359]  
El Ple de l'Ajuntament de Picassent, en sessió celebrada el dia 27 de març de 2013, va acordar sotmetre a informació pública la modificació puntual número 25 del Pla General d'Ordenació Urbana de Picassent.  
  
Durant el termini d'un mes, comptat des del següent al de la publicació d'este edicte en el Diari Oficial de la Comunitat Valenciana, els interessats podran presentar les al·legacions i reclamacions que estimen convenients.  
Transcorregut l'esmentat termini sense que s'hagen presentat al·legacions i/o reclamacions, la modificació puntual número 25 del PGOU de Picassent s'entendrà aprovada definitivament, remetent-se còpia diligenciada a la conselleria competent en Urbanisme i publicant l'aprovació definitiva en el Butlletí Oficial de la Província de València.  
Cosa que es publica en compliment del que disposen els articles 90 i 101 de la Llei 16/2005, de 30 de desembre, de la Generalitat, Urbanística Valenciana (LUV).  
  
Picassent, 3 d'abril de 2013.- La regidora, p. d. (D 1310/2011, BOP 154, 01.07.2011): Inocencia Albert García.
Diari Oficial de la Generalitat Valenciana


Sumari del DOGV 7024, del 15-05-2013 (2013/4364)

RESOLUCIÓ de 26 de març de 2013, de la Universitat d'Alacant, per la qual es publica el resultat final de les proves selectives convocades per la Resolució de 30 de juliol de 2012, per a cobrir una plaça de l'escala d'oficial-especialista (referència C04/12), pel sistema general d'accés lliure, per a ocupar lloc d'administració especial, sector informàtica, en el Laboratori d'Idiomes de la Facultat de Filosofia i Lletres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/4364


Data del document
:   26-03-2013

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 26 de març de 2013, de la Universitat d'Alacant, per la qual es publica el resultat final de les proves selectives convocades per la Resolució de 30 de juliol de 2012, per a cobrir una plaça de l'escala d'oficial-especialista (referència C04/12), pel sistema general d'accés lliure, per a ocupar lloc d'administració especial, sector informàtica, en el Laboratori d'Idiomes de la Facultat de Filosofia i Lletres. [2013/4364]  
Finalitzat el procés selectiu de referència, d'acord al disposat en les bases 1.7 i 7 de la convocatòria, es resol:  
Declarar deserta la plaça, ja que cap aspirant ha arribat a la puntuació mínima establida pel tribunal per a superar el segon exercici.  
  
Contra aquesta resolució, que esgota la via administrativa, pot interposar-se recurs contenciós administratiu davant el jutjat del contenciós administratiu dels d'Alacant que resulte competent, d'acord amb el disposat en l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa (BOE 14), en el termini de dos mesos i, potestativament, podran interposar un recurs de reposició en el termini d'un mes, comptats a partir de l'endemà al de la publicació de la present resolució, davant el rector, de conformitat amb el que disposa l'article 116 de la Llei 30/1992, redactat conforme a la llei 4/1999.  
  
Alacant, 26 de març de 2013.- El gerent: Rafael Pla Penalva.
Diari Oficial de la Generalitat Valenciana


Sumari del DOGV 7020, del 09-05-2013 (2013/4373)

Notificació de resolució de recurs d'alçada. Expedient sancionador número 462009SAT001436.
------------------------------------------------------------------------------------------

### Dades del document

Número de DOGV
:   7020

Data del DOGV
:   09-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4373


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 462009SAT001436. [2013/4373]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient: 462009SAT001436  
Empresa: Lozano Transportes, SA  
Últim domicili conegut:Zona Franca, Sector E C/ L7  
Població: Barcelona  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, reguladora de la jurisdicció social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
  
València, 19 de abril de 2013.- El director general de Treball, Cooperativisme i Economia Social: Rafael Miró Pascual.
Diari Oficial de la Generalitat Valenciana


Sumari del DOGV 7097, del 27-08-2013 (2013/8526)

RESOLUCIÓ de 12 d'agost de 2013, del conseller de Presidència i Agricultura, Pesca i Alimentació i Aigua i vicepresident del Consell, per mitjà de la qual es disposa el cessament de personal eventual de la Presidència de la Generalitat.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7097

Data del DOGV
:   27-08-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/8526


Data del document
:   12-08-2013

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 d'agost de 2013, del conseller de Presidència i Agricultura, Pesca i Alimentació i Aigua i vicepresident del Consell, per mitjà de la qual es disposa el cessament de personal eventual de la Presidència de la Generalitat. [2013/8526]  
De conformitat amb el que estableix l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'Administració del Consell de la Generalitat, i en virtut de la delegació d'atribució continguda en la Resolució de 9 de gener de 2012 (DOCV 6697, 23.01.2012), del president de la Generalitat, resolc:  
El cessament de María Estrella Climent Ansola, com a personal eventual de la Presidència de la Generalitat, i se li agraeixen els servicis prestats.  
El cessament tindrá efectes de 19 d'agost de 2013.  
  
València, 12 d'agost de 2013.- El conseller de Presidència i Agricultura, Pesca, Alimentació i Aigua i vicepresident del Consell: José Císcar Bolufer.
Diari Oficial de la Generalitat Valenciana


Sumari del DOGV 7053, del 25-06-2013 (2013/6350)

Notificació de la sentència dictada en el procediment de divorci contenciós número 1087/2012.
---------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6350


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de divorci contenciós número 1087/2012. [2013/6350]  
En el juí a què es fa referència, s'ha dictat la resolució que té el text que, literalment, és com seguix:  
«Dispositiva  
Estime la demanda interposada pel procurador Miguel Llobell Perles, en nom i representació de David Beltrán Carrasco, contra Yudelkis Companioni Rodríguez, i declare dissolt, per causa de divorci, el matrimoni contret pels expressats David Beltrán Carrasco i Yudelkis Companioni Rodríguez, amb tots els efectes legals inherents a esta declaració, sense que pertoque efectuar cap pronunciament sobre mesures ni expressa imposició de costes a cap de les parts.   
  
Així, esta és la meua sentència, de la qual es portarà una testimoniança literal a les actuacions i que es notificarà a les parts en la forma ordinària, amb l'advertiment que no és ferma, ja que s'hi pot interposar en contra un recurs d'apel·lació que es presentarà davant d'este Jutjat per a l'Audiència Provincial d'Alacant, en el termini de 20 dies, després de la consignació del depòsit legalment previst, jutjada definitivament en primera instància, la pronuncie, mane i firme.»  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència.  
  
Dénia, 14 de juny de 2013.- El secretari judicial: Vicente Miñana Llorens.
Diari Oficial de la Generalitat Valenciana


Sumari del DOGV 7151, del 13-11-2013 (2013/10733)

Convocatòria per a la provisió d'una plaça de caràcter temporal.
----------------------------------------------------------------

### Dades del document

Número de DOGV
:   7151

Data del DOGV
:   13-11-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/10246


Data del document
:   11-11-2013

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió d'una plaça de caràcter temporal. [2013/10323]  
En la pàgina web de Valenciana de Aprovechamiento Energético de Residuos, SA (Vaersa), , apareixen íntegrament publicades les bases de la convocatòria per a la provisió de una plaça de capatàs forestal, com a personal temporal, adscrit al projecte Life 11 NAT/ES/000706-Life Renaix el Bosc, en el qual la societat mercantil Vaersa és beneficiària junt a la Conselleria d'Infraestructures, Territori i Medi Ambient.  
La documentació acreditativa dels mèrits al·legats en el currículum vítae per a optar a la plaça, hauran d'aportar-se en el moment de la presentació de la candidatura, no prenent-se en consideració la presentada amb posterioritat.  
El termini de presentació de candidatures serà de set dies naturals a comptar des de la data de publicació d'aquest anunci en el Diari Oficial de la Comunitat Valenciana.  
El procés de selecció discorrerà a través de les següents fases:  
Primera. Recepció de currículum vítae i mèrits.  
Segona. Comprovació del compliment de les bases.  
Tercera. Prova psicotècnica.  
Quarta. Entrevista personal.  
Els successius anuncis que siguen procedents relatius a aquestes convocatòries, es publicaran en la pàgina web de Vaersa.  
  
València, 11 de novembre de 2013.- El director general de Vaersa: Enrique Simó Arnau.
Diari Oficial de la Generalitat Valenciana


Sumari del DOGV 7119, del 26-09-2013 (2013/9258)

RESOLUCIÓ de 13 de setembre de 2013, de la Direcció General de Justícia, de la Conselleria de Governació i Justícia, per la qual es modifica la Resolució de 15 d'abril de 2013, per la qual es convocava un concurs de trasllats entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9258


Data del document
:   13-09-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 13 de setembre de 2013, de la Direcció General de Justícia, de la Conselleria de Governació i Justícia, per la qual es modifica la Resolució de 15 d'abril de 2013, per la qual es convocava un concurs de trasllats entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia. [2013/9258]  
Advertit un error en la Resolució de 15 d'abril de 2013 (BOE 06.05.2013), per la qual es convocava un concurs de trasllats entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial, i segons el que establix l'art. 105 de la Llei 4/99, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es transcriuen a continuació les modificacions oportunes:  
  
Modificar l'annex I de l'esmentada resolució mitjançant l'eliminació de les resultes del següent òrgan judicial:  
  
Núm. d'orde: 10728  
Denominació: Institut de Medicina Legal d'Alacant  
Cos: Tramitació P.A M.L.  
Nombre de places: 1  
Resultes: 0  
  
Contra esta resolució podrà interposar-se recurs potestatiu de reposició davant de la Direcció General de Justícia, en el termini d'un mes, o contenciós administratiu davant dels jutjats contenciosos administratius de València en el termini de dos mesos, des de l'endemà de la seua publicació en el Butlletí Oficial de l'Estat, segons el que disposa l'article 9 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 13 de setembre de 2013.- El director general de Justícia: Julián Ángel González Sánchez.
Diari Oficial de la Generalitat Valenciana


Sumari del DOGV 7134, del 18-10-2013 (2013/9786)

Notificació de la sentència dictada en el procediment ordinari número 197/2010.
-------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9786


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el procediment ordinari número 197/2010. [2013/9786]  
Procediment ordinari 000197/2010-S  
De: Tarcredit.  
Procuradora: M.ª Ángeles D'Amato Martín.  
Contra: Montaje Andamios Burriana, SL, i Sergio López García.  
Javier Saint-Marc Gutiérrez, secretari judicial del Jutjat de Primera Instància i Instrucció número 3 de Vila-real.  
En el procediment de juí ordinari número 197/2010, a instàncies de la procuradora M.ª Ángeles D'Amato Martín, en representació de Tarcredit, contra Montaje Andamios Burriana, SL, i Sergio López García, s'ha dictat una sentència amb data 5 d'octubre de 2011.  
I atés que els demandats, Montaje Andamios Burriana, SL, i Sergio López García, es troben en parador desconegut, estenc el present edicte a fi de notificar-los la sentència, i fer-los saber que contra esta sentència pot interposar-se un recurs d'apel·lació davant de l'Audiència Provincial de Castelló en el termini de 20 dies, d'acord amb l'article 455 i següents de la nova Llei d'Enjudiciament Civil, i que es troba a la seua disposició en l'oficina judicial.   
  
Vila-real, 10 d'octubre de 2013.- El secretari judicial: Javier Saint-Marc Gutiérrez.
Diari Oficial de la Generalitat Valenciana


Sumari del DOGV 7064, del 10-07-2013 (2013/7007)

Notificació de la sentència dictada en el juí de faltes número 252/2012.
------------------------------------------------------------------------

### Dades del document

Número de DOGV
:   7064

Data del DOGV
:   10-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7007


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el juí de faltes número 252/2012. [2013/7007]  
Juí de faltes número 000252/2012  
Cèdula de notificació  
El jutge d'instrucció d'esta ciutat, en les diligències de juí de faltes número 000252/2012, sobre coaccions lleus, ha dictat una sentència, l'encapçalament i la part dispositiva de la qual diuen així:  
«Encapçalament   
Elda, 25 de juliol de 2012  
Leandro Blanco García-Lomas, jutge del Jutjat de Primera Instància i Instrucció número 3 d'Elda, he vist estes actuacions de juí de faltes número 252/2012, entre Francisco José Piñero Morales, en qualitat de denunciant, i Pedro Rojas Siverio, en qualitat de denunciat, i dicte esta sentència.  
Dispositiva  
Absolc lliurement dels fets objecte d'este juí de faltes de coaccions lleus Pedro Rojas Siverio, i declare d'ofici les costes processals.  
  
Incloeu esta sentència en el llibre de sentències.  
Notifiqueu esta resolució a les parts, fent-los saber que és ferma, i que en contra no pot interposar-se un recurs d'apel·lació.  
Esta és la meua sentència, que, jutjant en esta instància, pronuncie, mane i firme.»  
I perquè servisca de notificació a Pedro Rojas Siverio, sense domicili conegut, i per a la inserció en el Diari Oficial de la Comunitat Valenciana, expedisc el present edicte.  
  
Elda, 2 de juliol de 2013.- La secretària judicial: Sandra Escobar Naredo.
Diari Oficial de la Generalitat Valenciana


Sumari del DOGV 7139, del 25-10-2013 (2013/10901)

Notificació de la sentència dictada en el juí verbal número 19/2012.
--------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10621


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el juí verbal número 19/2012. [2013/10975]  
Procediment: juí verbal 19/4835-QV  
Demandant: Comunitat de Propietaris M-3 PAU-8  
Procuradora: Esther Escudero Mora.  
Demandat: Alan John Windsor.  
M.ª Jesús Pérez Gálvez, secretària del Jutjat de Primera Instància número 3 d'Orihuela, faig saber que en el procés seguit en este Jutjat amb el número 19/2012, a instàncies de la Comunitat de Propietaris M-3 PAU-8 contra Alan John Windsor sobre juí verbal, s'ha ordenat per la Resolució de data 10 de setembre de 2013 notificar al demandat Alan John Windsor, en rebel·lia i que es troba en parador desconegut, la sentència dictada en les actuacions, segons el que disposa l'article 497.2 de la Llei d'Enjudiciament Civil, i s'ha dictat la següent   
«Dispositiva  
Estime íntegrament la demanda interposada per la procuradora dels tribunals Esther Escudero Mora, en nom i representació de la Comunitat de Propietaris M-3 PAU-8, sítia a Orihuela Costa, contra Alan John Windsor, a qui condemne a pagar a l'actora la suma de 2.415.12 euros, més els interessos legals des de la data d'interpel·lació judicial, i es meriten a continuació els interessos de l'article 576 de la Llei d'Enjudiciament Civil; així mateix, condemne el demandat al pagament de les costes d'este plet.  
Notifiqueu la present resolució a les parts de forma legal, i feu-los saber que contra esta es pot interposar un recurs, en aplicació de l'article 455 de la Llei d'Enjudiciament Civil (Llei 37/2011, de 10 d'octubre, de Mesures d'Agilització Processal)».  
I perquè tinga els efectes de notificació al demandat, Alan John Windsor, expedisc este edicte en el dia de la data. En done fe.  
  
Orihuela, 10 de setembre de 2013.- La secretària judicial: M.ª Jesús Pérez Gálvez.